ທ່ານ Trump ແລະທ່ານນາງ Clinton ປະນາມ ກັນແລະກັນ ໃນການຫາສຽງ ປີ 2016 ນີ້
ທ່ານ Trump ​ເອີ້ນ​ພວກ emails ຫຼ້າ​ສຸດ​ ຂອງ​ທ່ານ​ນາງ Clinton ນີ້​ວ່າ ​ເປັນ​ການ “ຈ່າຍ​​ເພື່ອ​ມີ​ບົດບາດ” ທີ່​ມີ​ຄວາມ​ໝາຍວ່າ ທ່ານ​ສາມາດ​ຊື້ອິດ​ທິພົນ ​ໃນ​ວົງ​ການ​ທູດ ຊັ້ນນຳ​ຂອງໂລກ​ໄດ້.
ທ່ານນາງ Hillary Clinton ແລະ ທ່ານ Donald Trump ໄດ້ກ່າວໂຈມຕີກັນແລະກັນ  ໃນວັນພຸດວານນີ້ ກ່ຽວກັບເລື້ອງນອງນັນຂອງທັງສອງຜູ້ສະໝັກ ຄືການໃຫ້ຄວາມເຫັນຄັ້ງ ໃໝ່ຂອງ ທ່ານ Trump ເລື້ອງການຄວບຄຸມປືນນັ້ນແມ່ນໄດ້ສ້າງຄວາມຕື່ນຕົກໃຈໃຫ້ແກ່ພວກທີ່ສະໜັບສະໜຸນທ່ານບາງ ແລະເລື້ອງ email ເກົ່າໆຂອງທ່ານນາງ Clinton ຊຶ່ງພວກທີ່ສະໜັບສະໜຸນທ່ານນາງຫວັງຢາກໃຫ້ມັນໄດ້ຈົບສິ້ນໄປແລ້ວ ກຸ່ມນິຍົມແນວທາງເດີມ ທີ່ມີຊື່ວ່າ Judicial Watch ໄດ້ນຳອອກເຜີຍແຜ່ emails ຊຸດໃໝ່ທີ່ໄດ້ສົ່ງແລະໄດ້ຮັບໃນຂະນະທີ່ທ່ານນາງດຳລົງຕຳແໜ່ງເປັນລັດຖະມົນຕີການຕ່າງປະເທດ ຂໍ້ຄວາມໃນນັ້ນແມ່ນລະຫວ່າງຜູ້ຊ່ອຍຂອງທ່ານນາງ Clinton ທີ່ກະຊວງການຕ່າງປະ ເທດ ແລະມູນນິທິ Clinton ຊຶ່ງເປັນມູນນິທີທີ່ທ່ານນາງເປັນຜູ້ລິເລີ້ມ ກັບສາມີຂອງທ່ານນາງ ຄືອະດີດປະທານາທິບໍດີ Bill Clinton ກຸ່ມນິຍົມແນວທາງເດີມ ກ່າວຫາວ່າ ບັນດາ emails ທັງຫຼາຍທີ່ກ່າວມານີ້ ພິສູດໃຫ້ເຫັນວ່າ ພວກທີ່ປະກອບທຶນສົມທົບມູນນິທິ ແມ່ນມີຊ່ອງທາງພິເສດທີ່ຈະເຂົ້າເຖິງກະຊວງການຕ່າງປະເທດໄດ້ ຊຶ່ງເປັນສິ່ງທີ່ຄະນະໂຄສະນາຫາສຽງຂອງທ່ານນາງໄດ້ປະຕິເສດມາໂດຍຕະຫຼອດ ໃນການກ່າວຄຳປາໄສຕໍ່ພວກຄົນງານບໍ່ຖ່ານຫີນ ໃນລັດ Virginia ທາງພາກຕາເວັນອອກຂອງປະເທດ ທ່ານ Trump ເອີ້ນພວກ emails ຫຼ້າສຸດ ຂອງທ່ານນາງ Clinton ນີ້ວ່າ ເປັນການ  ທີ່ແປວ່າ  ທີ່ມີຄວາມໝາຍວ່າ ທ່ານສາ ມາດຊື້ອິດທິພົນ ໃນວົງການທູດຊັ້ນນຳຂອງໂລກໄດ້ ແລະມັນກໍຍັງຜິດກົດໝາຍອີກ ຊຶ່ງທ່ານ Trump ໄດ້ກ່າວເຊັ່ນນັ້ນ ກ່ອນທີ່ທ່ານຈະໂຈມຕີສື່ມວນຊົນ ຊຶ່ງທ່ານໄດ້ກ່າວຫາວ່າ ບໍ່ໄດ້ລາຍງານກ່ຽວກັບຄວາມຈິງ ໃນເວລາດຽວກັນ ທີ່ທ່ານ Trump ກ່າວຕໍ່ພວກຄົນງານບໍ່ຖ່ານຫີນ ທ່ານນາງ Clinton ກໍໄດ້ໂອ້ລົມກັບພວກສະໜັບສະໜຸນທ່ານນາງ ໃນລັດ Iowa ທ່ານນາງ ໄດ້ຕຳໜິຕິຕຽນຢ່າງແຮງ ຕໍ່ການໃຫ້ຄວາມເຫັນຂອງທ່ານ Trump ເມື່ອວັນອັງຄານຜ່ານມານີ້ ທີ່ພວກຕ້ອງຕິ ກ່າວວ່າ ແມ່ນຮຽກຮ້ອງໃຫ້ພວກທີ່ພວກສະໜັບສະໜຸນສິດທິໃນການຄອບຄອງປືນ ສັງຫານທ່ານນາງ Clinton ແລະບັນດາຜູ້ພິພາກສາສານສູງສຸດ ທີ່ຕ້ອງການຢາກໃຫ້ມີການຄວບ ຄຸມປືນຫຼາຍຂຶ້ນ ທ່ານນາງ Clinton ໄດ້ກ່າວວ່າ ຄວາມເຫັນຂອງທ່ານ Trump ນັ້ນ ແມ່ນ